<classify> TAASISI ya Kuzuia na Kupambana na Rushwa nchini TAKUKURU imewafi kisha mahakamani raia wawili wa China na Mtanzania mmoja, kwa tuhuma nne tofauti zikiwemo kujenga mtambo wa kusafi sha mafuta ya dizeli bila kuwa na kibali pamoja na kughushi cheti cha ukaguzi wa mazingira.Akizungumza na waandishi wa habari Dar es Salaam jana, Kaimu Mkurugenzi wa Uchunguzi wa Takukuru, Ali Mfuru aliwataja raia hao wa China kuwa ni Yu Hattao na Zhang Zhi Xin ambao wanamiliki Kampuni ya SHIN UP T Ltd iliyopo Visiga Kibaha mkoani Pwani na Mtanzania mfanyabiashara ni John Mnyele.Mfuru alisema mshtakiwa wa kwanza Hattao anakabiliwa na makosa mawili, kosa la kwanza ni kughushi na kosa la pili ni kufanya kazi nchini bila kuwa na kibali.Aidha Mnyele anakabiliwa na kosa la kughushi cheti cha ukaguzi wa mazingira ili kuonesha kampuni hiyo imekaguliwa jambo ambalo sio kweli.Aidha makosa mengine ambayo yanawakabili washtakiwa wote watatu ni kuendesha shuhguli za ujenzi bila kuwa na kibali cha ukaguzi wa mazingira kinyume na kifungu cha Sheria ya Mazingira ya mwaka 2004 na Kanuni zake za mwaka 2005 na kifungu cha 60 1 vikisomwa kwa pamoja na kifungu namba 191 cha Sheria ya Mazingira.Mfuru alisema makosa mengine kujenga mtambo wa kusafisha mafuta aina ya dizeli bila kuwa na kibali cha Mamlaka ya Udhibiti wa Huduma za Nishati na Maji EWURA,kinyume na kifungu cha 121 1 na 2 cha Sheria ya Petroli namba 21 ya mwaka 2015.Kaimu Mkurugenzi huyo alisema watuhumiwa hao wamefikishwa katika Mahakama ya Hakimu Mkazi Kisutu jijini Dar es Salaam jana na kuwaomba watanzania wazalendo kuelendea kushirikiana na taasisi hizo katika kufichua watu wanaohujumu nchi na kujihususha na uhalifu na makosa ya rushwa.Takukuru kwa kushirikiana na Polisi tunapenda kuwashukuru wananchi wazalendo wamekuwa mstari wa mbele kushirikiana na taasisi hizi katika kuwafichua wale wote wanaolihujumu taifa letu pamoja na kujihusisha na vitndo vya uhalifu na rushwa,alisema Mfuru.Katika hatua nyingine,Takukuru imekanusha habari zilizochapishwa na gazeti moja la kila wiki inayosema Takukuru wamalizana kiaina na mtuhumiwa na kusema habari haina ukweli kwani tukio hilo linaendelea kuchunguzwa kwa ushirikiana na vyombo vingine vya serikali vyenye mamlaka ya kufanya tathmini ya masuala yote ya kodi.  <topic>: kitaifa 